KOMMISSIONENS FORORDNING (EF) Nr. 1283/97 af 2. juli 1997 om fastsættelse for produktionsåret 1997/98 af den minimumspris, der skal betales producenterne for williams- og rochapærer, samt produktionsstøtten for disse pærer i sukkeropløsning og/eller i naturlig frugtsaft
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager (1), særlig artikel 3, stk. 3, og artikel 4, stk. 9, og
ud fra følgende betragtninger:
Datoerne for produktionsårene er fastsat i artikel 2 i Kommissionens forordning (EF) nr. 504/97 af 19. marts 1997 om gennemførelsesbestemmelser til Rådets forordning (EF) nr. 2201/96 for så vidt angår produktionsstøtteordningen for forarbejdede frugter og grøntsager (2);
kriterierne for fastsættelsen af minimumsprisen og produktionsstøttebeløbet er fastlagt henholdsvis i artikel 3 og 4 i forordning (EF) nr. 2201/96; en garantitærskel, ud over hvilken produktionsstøtten nedsættes, er indført ved artikel 5 i nævnte forordning; minimumsprisen og produktionsstøtten bør derfor fastsættes for produktionsåret 1997/98;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Forarbejdede Frugter og Grøntsager -
UDSTEDT FØLGENDE FORORDNING:
Artikel 1
For produktionsåret 1997/98 fastsættes:
a) den i artikel 3 i forordning (EF) nr. 2201/96 nævnte minimumspris til 39,259 ECU/100 kg netto ab producent for williams- og rochapærer til fremstilling af pærer i sukkeropløsning og/eller i naturlig frugtsaft
b) den i artikel 4 i samme forordning omhandlede produktionsstøtte til 15,532 ECU/100 kg netto for williams- og rochapærer i sukkeropløsning og/eller i naturlig frugtsaft.
Artikel 2
Hvis forarbejdning ikke finder sted i den medlemsstat, hvor produktet blev dyrket, fører denne medlemsstat over for den medlemsstat, som udbetaler producentstøtten, bevis for, at producenten har modtaget minimumsprisen.
Artikel 3
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 15. juli 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 2. juli 1997.